Motî:orire - Wikipedia

# Motî:orire

### Èn årtike di Wikipedia.

orire [f.n.]

1. boird d' on bwès. Mins so ç' tins la, gn aveut l' singlé et l' leu k' avént l' tins long, et dmander å spirou d' aler vey so l' orire s' on n' voet nén co ariver li djudje et ses esperts (fåve do dierin leu del Vå). Les deus cavlîs s' ont aresté a l' orire do bwès di Belin, do costé d' Hodrémont (G. Lucy). Mi, dji m' va voltî pormoenner tot timpe, cwand les djins soctèt co et k' les biesses do bwès, ripaxhowes d' aveur tchampyî tote nute, s' astårdjèt so les ôrires po ene dierinne båkêye (J.P. Dumont). F. orée, lisière.

2. boird d' on viyaedje, d' on payis. Nåwinne, a l' orire di l' Årdene (G. Pècheur). Les prijhnîs estént sins fizik et i vnént esprès a l' orire do viyaedje po s' rinde (A. Dewelle</A>). rl a: frontire, aschate. F. bordure, limite, frontière, portes.

Etimolodjeye: latén "ora" (boird).

| orî 1 [o.n.] orire. Dj' esténs a l' orî d' on bwès. Elle esteut metowe so l' orî del fosse (H. Forir). C' est del tere k' a rcroûlé des orîs do bî, pusk' on n' els a pus stî rlever (L. Mahin). F. lisière, bord, orée.

Omonimeye :

- orî (cossén)

Prin del pådje «http://wa.wikipedia.org../../../o/r/i/Mot%C3%AE%7Eorire.html»

##### Views

- Årtike
- Copene
- Modêye d' asteure

##### Cweri